b'\n_START_ARTICLE_\nCentralna simetrija\n_START_PARAGRAPH_\nIzraz centralna simetrija se uporablja predvsem v kristalografiji in se nana\xc5\xa1a na prostorsko skupino, ki med svojimi elementi simetrije vsebuje tudi obratno (inverzno) sredi\xc5\xa1\xc4\x8de. V tak\xc5\xa1ni prostorski skupini obstaja za vsako to\xc4\x8dko (x, y, z) nerazlo\xc4\x8dna to\xc4\x8dka (-x, -y, -z). Kristali z obratnim sredi\xc5\xa1\xc4\x8dem ne morejo imeti nekaterih lastnosti, na primer piezoelektri\xc4\x8dnosti._NEWLINE_Prostorske skupine brez obratnega sredi\xc5\xa1\xc4\x8da se delijo na polarne in kiralne. Kiralna prostorska skupina nima inverzne osi, oziroma rotacije, kateri bi sledila inverzija. Zrcaljenje preko ravnine na primer je dvo\xc5\xa1tevna inverzija. Kiralne prostorske skupine zato vsebujejo samo elemente rotacijske in translacijske simetrije. Te pogoje izpolnjujejo kristalne to\xc4\x8dkovne skupine 1, 2, 3, 4, 6, 222, 422, 622, 32, 23 in 432. V kiralnih prostorskih skupinah kristalizirajo kiralne molekule proteinov._NEWLINE_Izraz polaren se pogosto uporablja za prostorske skupine, ki niso niti centralno simetri\xc4\x8dne niti kiralne. Bolj pravilno bi bilo, \xc4\x8de bi se uporabljal za vse prostorske skupine, ki vsebujejo samo eno anizotropno os. Ta pogoj izpolnjujejo to\xc4\x8dkovne skupine 1, 2, 3, 4, 6, m, mm2, 3m, 4mm in 6mm, to pa pomeni, da so nekatere kiralne skupine tudi polarne.'